CELEX: C2004/217/13
Language: et
Date: 2004-08-28 00:00:00
Title: Euroopa Kohtu otsus (esimene koda) 8. juuli 2004 kohtuasjas C-214/03: Euroopa Ühenduste Komisjon versus Austria Vabariik (Liikmesriigi kohustuste rikkumine — Direktiiv 88/609/EMÜ — Õhusaaste — Suured põletusseadmed)

28.8.2004   
            
            
               ET
            
            
               Euroopa Liidu Teataja
            
            
               C 217/7
            
         
      EUROOPA KOHTU OTSUS
   
   (esimene koda)
   8. juuli 2004
   kohtuasjas C-214/03: Euroopa Ühenduste Komisjon versus Austria Vabariik (1)
   
   (Liikmesriigi kohustuste rikkumine - Direktiiv 88/609/EMÜ - Õhusaaste - Suured põletusseadmed)
   (2004/C 217/13)
   Kohtumenetluse keel: saksa keel
   Kohtuasjas C-214/03: Euroopa Ühenduste Komisjon (esindajad J. C. Schieferer ja G. Valero Jordana) versus Austria Vabariik (esindajad H. Dossi ja E. Riedl), mille esemeks oli tuvastada, et Austria Vabariik on rikkunud direktiivist tulenevaid kohustusi, kui ta on jätnud korrektselt üle võtmata nõukogu 24. novembri 1988. aasta direktiivi 88/609/EMÜ teatavate suurtest põletusseadmetest õhku eralduvate saasteainete piiramise kohta (EÜT L 336, lk 1) (nõukogu 15. detsembri 1994. aasta direktiiviga 94/66/EÜ (EÜT L 337, lk 83) muudetud redaktsioonis), on Euroopa Kohus (esimene koda), koosseisus: koja eesistuja P. Jann, kohtunikud A. Rosas, A. La Pergola, R. Silva de Lapuerta (ettekandja) ja K. Lenaerts; kohtujurist: M. Poiares Maduro, kohtusekretär: R. Grass, teinud 8. juulil 2004 kohtuotsuse, mille resolutiivosa on järgmine:
   
               1.
            
            
               Austria Vabariik on rikkunud kohustusi, mis tulenevad nõukogu 24. novembri 1988. aasta direktiivi 88/609/EMÜ teatavate suurtest põletusseadmetest õhku eralduvate saasteainete piiramise kohta (nõukogu 15. detsembri 1994. aasta direktiiviga 94/66/EÜ muudetud redaktsioonis) artikli 2 punktidest 6, 8, 9 ja 10, artikli 4 lõikest 1 koostoimes III–VII lisaga ning artikli 9 lõigetest 2 ja 3, sellega, et ta
               
                           —
                        
                        
                           andis Luftreinhalteverordnung für Kesselanlagen'i (aurukatelde puhul õhusaaste piiramist käsitlev määrus) § 22 lõikes 1, mis reguleerib õhukvaliteedi säilitamist katelde puhul, mõistele “mitmekütusepõletusseadis” määratluse, mis lahkneb direktiivi artikli 2 punktis 8 esitatud määratlusest,
                        
                     
                           —
                        
                        
                           ei võtnud oma asjakohastes siseriiklikes õigusaktides – Luftreinhaltegesetz für Kesselanlagen'is (aurukatelde puhul õhusaaste piiramist käsitlev seadus) ja Luftreinhalteverordnung für Kesselanlagen'is – üle direktiivi artikli 2 punktides 9 ja 10 esitatud mõistete “uus seade” ja “olemasolev seade” määratlusi,
                        
                     
                           —
                        
                        
                           võttis asjakohastes õhukvaliteedi säilitamist käsitlevates õigusaktides ebatäielikult üle vääveldioksiidi, lämmastikoksiidide ja tolmu heitkoguste piirväärtused, mis on ette nähtud direktiivi artikli 4 lõikes 1 ja III–VII lisas, eelkõige kõrvalekaldumise tõttu direktiivi artikli 2 punktis 6 esitatud mõiste “kütus” määratlusest,
                        
                     
                           —
                        
                        
                           ei võtnud Luftreinhaltegesetz für Kesselanlagen'is ja Luftreinhalteverordnung für Kesselanlagen'is korrektselt üle direktiivi artikli 9 lõikeid 2 ja 3, mis käsitlevad heitkoguse piirväärtuste arvutamist mitmekütusepõletusseadisega varustatud seadmete puhul, mis kasutavad oma tarbeks toornafta rafineerimisel tekkivaid destillatsiooni- ja konversioonijääke üksi või koos muude kütustega.
                        
                     
         
               2.
            
            
               jätta kohtukulud Austria Vabariigi kanda.
            
         
      (1)  ELT C 158, 5.7.2003.